pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ก.อุต ลงพื้นที่ CIV บ้านหาดส้มแป้น พร้อมพบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิค จ.ระนอง
วันศุกร์ที่ 30 มีนาคม 2561
รมช.ก.อุต ลงพื้นที่ CIV บ้านหาดส้มแป้น พร้อมพบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิค จ.ระนอง
รมช.ก.อุต ลงพื้นที่ CIV บ้านหาดส้มแป้น พร้อมพบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิค จ.ระนอง โดยมีนายจตุพจน์ ปิยัมปุตระ ผู้ว่าราชการจังหวัดระนอง นายสหวัฒน์ โสภา อุตสาหกรรมจังหวัดระนองและคณะให้การต้อนรับ
ระนอง: วันนี้ (30 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย และคณะลงพื้น
ที่เยี่ยมชมหมู่บ้าน CIV บ้านหาดส้มแป้น พร้อมพบปะหารือ รับฟังข้อคิดเห็น ข้อเสนอแนะจากชุมชน ผู้ประกอบการ วิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิค จังหวัดระนอง โดยมีนายจตุพจน์ ปิยัมปุตระ ผู้ว่าราชการจังหวัดระนอง นายสหวัฒน์ โสภา อุตสาหกรรมจังหวัดระนองและคณะให้การต้อนรับ
รัฐมนตรีช่วยว่าการกระทรวงอุตสาหกรรม เผยว่า หมู่บ้านอุตสาหกรรมสร้างสรรค์หรือหมู่บ้าน CIV (Creative Industry Village) บ้านหาดส้มแป้น เป็นชุมชนทําเหมืองเก่ามีวิถีชีวิตการร่อนแร่ที่มีชื่อเสียงในเรื่องการทําเหมืองแร่ มีประวัติการร่อนแร่ของชาวบ้านมากกว่า 100 ปี ชุมชนมีอัตลักษณ์ต้นทุนทางสังคมวัฒนธรรม ที่สวยงามเหมาะแก่การพัฒนาเป็นหมู่บ้านการท่องเที่ยวเชิงวัฒนธรรมผสมผสานการท่องเที่ยวเชิงนิเวศน์ และเชื่อมโยงกับการท่องเที่ยวเชิงสุขภาพของจังหวัดระนอง อันจะเป็นการสร้างรายได้สู่ชุมชน
การพัฒนาหมู่บ้าน CIV หาดส้มแป้น เป็นการต่อยอดด้านการเพิ่มผลิตภัณฑ์ชุมชนและการท่องเที่ยวให้สามารถสร้างรายได้กับชุมชนได้ต่อเนื่องและยั่งยืน ภายใต้โครงการ "ปั่นสองน่อง ท่องเมืองน้ําแร่ แลโกมาซุม ชมวิถีชุมชน" ดําเนินการโดยสํานักงานอุตสาหกรรมจังหวัดระนอง ซึ่งมีการดําเนินงาน ใน 4 กิจกรรม คือ กิจกรรมการแปรรูปผลิตภัณฑ์การเกษตร ผลิตของที่ระลึกจากเซรามิค กิจกรรมการปั่นจักรยานท่องเที่ยว กิจกรรมเดินป่า และกิจกรรมล่องแก่งหาดส้มแป้น
นอกจากนี้ รัฐมนตรีช่วยว่าการกระทรวงอุตสาหกรรม เป็นประธานมอบสิ่งของสนับสนุนกิจกรรมของชุมชนหาดส้มแป้นจากผู้ประกอบการในพื้นที่จํานวน 3 ราย คือ บริษัท มินเนอรัล รีซอรส์เซส ดีเวลลอปเม้นท์ จํากัด ให้การสนับสนุนกิจกรรมปั่นจักรยานท่องเที่ยว โดยมอบจักรยาน จํานวน 20 คัน บริษัท สยามชัยอาหารสากล จํากัด ให้การสนับสนุนแพยางสําหรับล่องแก่ง จํานวน 2 ลํา และ บริษัท ชินชนะดินขาว จํากัด ให้การสนับสนุนเครื่องจักรขึ้นรูปเซรามิค
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เปิดการสัมมนา “เตรียมความพร้อมในการพัฒนาระบบการรับรอง มผช.” ขับเคลื่อนมาตรฐานผลิตภัณฑ์ชุมชน
วันพุธที่ 27 พฤศจิกายน 2562
รองปลัดจุลพงษ์ฯ เปิดการสัมมนา “เตรียมความพร้อมในการพัฒนาระบบการรับรอง มผช.” ขับเคลื่อนมาตรฐานผลิตภัณฑ์ชุมชน
นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง การเตรียมความพร้อมในการพัฒนาระบบการรับรองมาตรฐานผลิตภัณฑ์ชุมชน (มผช.) สอดคล้องตามมาตรฐานสากล ณ โรงแรมบางกอก พาเลส กรุงเทพฯ
วันที่ 26 พฤศจิกายน 2562 นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง การเตรียมความพร้อมในการพัฒนาระบบการรับรองมาตรฐานผลิตภัณฑ์ชุมชน (มผช.) สอดคล้องตามมาตรฐานสากล ร่วมด้วยนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม คณะผู้บริหารสํานักงานมาตรฐานผลิตภัณฑ์อุตสาหกรรม และเจ้าหน้าที่จากสํานักงานอุตสาหกรรมจังหวัดทั่วประเทศ จัดขึ้นระหว่างวันที่ 25-28 พฤศจิกายน 2562 โดยมีผู้เข้าร่วมกว่า 200 คน ณ โรงแรมบางกอก พาเลส กรุงเทพฯ
การสัมมนาในครั้งนี้มีวัตถุประสงค์เพื่อให้ความรู้ข้อกําหนดมาตรฐานผลิตภัณฑ์อุตสาหกรรม การตรวจสอบและรับรอง ข้อกําหนดสําหรับหน่วยรับรองผลิตภัณฑ์ กระบวนการและการบริการ : มอก.17065-2556 (ISO/IEC 17065-2012) แก่ผู้ปฏิบัติงานที่เกี่ยวข้องกับมาตรฐานผลิตภัณฑ์ชุมชน เพื่อสามารถนําหลักการไปใช้ในการดําเนินงานของหน่วยรับรอง มผช.ระดับจังหวัดทั้ง 76 จังหวัดให้เป็นไปในทิศทางเดียวกันอย่างถูกต้อง อีกทั้งยังเป็นการเสริมสร้างทักษะความรู้เชิงวิชาการ แนวคิดการพัฒนางาน ตลอดจนทําความเข้าใจร่วมกันด้านการปฏิบัติงานระหว่างสํานักงานมาตรฐานผลิตภัณฑ์อุตสาหกรรม (สมอ.) และสํานักงานอุตสาหกรรมจังหวัด (สอจ.) ซึ่งเป็นกลไกสําคัญในการขับเคลื่อนโครงการมาตรฐานผลิตภัณฑ์ชุมชนให้บรรลุเป้าประสงค์ที่กําหนดไว้อย่างมีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-ครม.เห็นชอบ MOU ด้านการศึกษากับฮ่องกง และแต่งตั้งข้าราชการการเมือง ศธ.
วันพุธที่ 28 ธันวาคม 2559
ครม.เห็นชอบ MOU ด้านการศึกษากับฮ่องกง และแต่งตั้งข้าราชการการเมือง ศธ.
ผลการประชุมคณะรัฐมนตรี ในส่วนที่เกี่ยวข้องกับกระทรวงศึกษาธิการ คือ อนุมัติการจัดทําบันทึกความเข้าใจว่าด้วยความร่วมมือด้านการศึกษากับรัฐบาลเขตบริหารพิเศษฮ่องกงแห่งสาธารณรัฐประชาชนจีน
และเห็นชอบตามที่รัฐมนตรีว่าการกระทรวงศึกษาธิการเสนอแต่งตั้งข้าราชการการเมือง จํานวน 6 คน
● อนุมัติการจัดทําบันทึกความเข้าใจว่าด้วยความร่วมมือด้านการศึกษาระหว่างรัฐบาลแห่งราชอาณาจักรไทยและรัฐบาลเขตบริหารพิเศษฮ่องกงแห่งสาธารณรัฐประชาชนจีน
คณะรัฐมนตรีมีมติอนุมัติการจัดทําและลงนามบันทึกความเข้าใจว่าด้วยความร่วมมือด้านการศึกษา ระหว่างรัฐบาลแห่งราชอาณาจักรไทย และรัฐบาลเขตบริหารพิเศษฮ่องกงแห่งสาธารณรัฐประชาชนจีนโดยให้รัฐมนตรีว่าการกระทรวงศึกษาธิการเป็นผู้ลงนามในบันทึกความเข้าใจว่าด้วยความร่วมมือด้านการศึกษาดังกล่าว
สาระสําคัญของบันทึกความเข้าใจว่าด้วยความร่วมมือดังกล่าวเป็นการส่งเสริมความร่วมมือด้านการศึกษาระหว่างกระทรวงศึกษาธิการไทยและฮ่องกง ครอบคลุมการให้ทุนการศึกษา การแลกเปลี่ยนองค์ความรู้และประสบการณ์ด้านการศึกษา การแลกเปลี่ยนนักวิชาการ ครู ผู้เชี่ยวชาญ นักศึกษา และบุคลากรทางการศึกษา โดยเฉพาะในด้านวิทยาศาสตร์ คณิตศาสตร์ และเทคโนโลยี รวมถึงการสร้างเสริมขอบข่ายความร่วมมือที่เป็นประโยชน์ทั้งในภาคส่วนของการศึกษาขั้นพื้นฐาน การอุดมศึกษา การอาชีวศึกษา และการศึกษาในด้านวิชาชีพ
โดยบันทึกความเข้าใจมีผลบังคับใช้ 5ปี นับจากวันที่ลงนาม และมีผลบังคับใช้ต่อเนื่องออกไปโดยอัตโนมัติในระยะเวลาที่เท่ากัน เว้นแต่ฝ่ายใดฝ่ายหนึ่งจะแจ้งวัตถุประสงค์ในการยกเลิกบันทึกความเข้าใจให้อีกฝ่ายทราบเป็นลายลักษณ์อักษรล่วงหน้าอย่างน้อย 60 วัน ผ่านช่องทางที่เป็นทางการ
●เห็นชอบการแต่งตั้งข้าราชการการเมือง กระทรวงศึกษาธิการ จํานวน 6 คน
คณะรัฐมนตรีมีมติเห็นชอบตามที่รัฐมนตรีว่าการกระทรวงศึกษาธิการเสนอแต่งตั้งข้าราชการการเมือง จํานวน 6 คนดังนี้
1. พลโท โกศล ประทุมชาติดํารงตําแหน่ง ที่ปรึกษารัฐมนตรีว่าการกระทรวงศึกษาธิการ
2.หม่อมหลวงปริยดา ดิศกุลดํารงตําแหน่ง เลขานุการรัฐมนตรีว่าการกระทรวงศึกษาธิการ
3. พลเอก สุทัศน์ กาญจนานนท์กุลดํารงตําแหน่ง ที่ปรึกษารัฐมนตรีช่วยว่าการกระทรวงศึกษาธิการ[รัฐมนตรีช่วยว่าการกระทรวงศึกษาธิการ (พลเอก สุรเชษฐ์ ชัยวงศ์)]
4. นางรัตนา ศรีเหรัญดํารงตําแหน่ง ผู้ช่วยเลขานุการรัฐมนตรีว่าการกระทรวงศึกษาธิการ[รัฐมนตรีช่วยว่าการกระทรวงศึกษาธิการ (พลเอก สุรเชษฐ์ ชัยวงศ์)]
5.นายไพโรจน์ อนุรัตน์ดํารงตําแหน่ง ที่ปรึกษารัฐมนตรีช่วยว่าการกระทรวงศึกษาธิการ[รัฐมนตรีช่วยว่าการกระทรวงศึกษาธิการ (หม่อมหลวงปนัดดา ดิศกุล)]
6. ว่าที่ร้อยตรี ไชยวุฒิ วุฑฒิรักษ์ ดํารงตําแหน่ง ผู้ช่วยเลขานุการรัฐมนตรีว่าการกระทรวงศึกษาธิการ[รัฐมนตรีช่วยว่าการกระทรวงศึกษาธิการ (หม่อมหลวงปนัดดา ดิศกุล)]
ทั้งนี้ ตั้งแต่วันที่ 27 ธันวาคม 2559 เป็นต้นไป
รัฐบาลไทย-ข่าวทำเนียบรัฐบาล-“อนุทิน” ยก “เชียงใหม่” ได้มาตรฐานบูรณาการรับมือโควิด-19 [กระทรวงสาธารณสุข]
วันพุธที่ 13 พฤษภาคม 2563
“อนุทิน” ยก “เชียงใหม่” ได้มาตรฐานบูรณาการรับมือโควิด-19 [กระทรวงสาธารณสุข]
“อนุทิน” ยก “เชียงใหม่” ได้มาตรฐานบูรณาการรับมือโควิด-19
รองนายกรัฐมนตรีและรัฐมนตรีว่าการกระทรวงสาธารณสุขมั่นใจผลงานบูรณาการระบบสาธารณสุขของจังหวัดเชียงใหม่ สร้างมาตรฐานและความปลอดภัยทางสุขภาพให้กับประชาชน เผยเตรียมพร้อมโรงพยาบาลสนาม 280 เตียง รองรับหากมีการระบาดเพิ่ม เริ่มดําเนินการได้ 29 พ.ค.นี้ และสามารถขยายได้ถึง 1,000 เตียงหากเกิดวิกฤติพบผู้ป่วยเกินคาดการณ์ เชื่อมั่นการสร้างความมั่นคงทางสาธารณสุขจะช่วยกระตุ้นเศรษฐกิจการท่องเที่ยวกลับมาคึกคักได้รวดเร็วเมื่อกลับสู่สถานการณ์ปกติอีกครั้ง
วันนี้ (13 พฤษภาคม 2563) ที่จังหวัดเชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และคณะผู้บริหาร ตรวจเยี่ยมความพร้อมการบูรการการรักษาพยาบาลผู้ป่วยโควิด 19 โดยนายอนุทิน กล่าวว่า ระบบสาธารณสุขในการดูแลผู้ป่วยโควิด 19 ในจ.เชียงใหม่ ได้บูรณาการเชื่อมโยงกันเป็นระบบตั้งแต่การคัดกรองผู้ป่วย การรักษา จนถึงส่งตัวกลับบ้านหรือชุมชน มีการจัดตั้งโรงพยาบาลสันกําแพงทําหน้าที่เป็นโรงพยาบาลเฉพาะโรคโควิด 19 ประจําจังหวัดเพื่อรักษาผู้ป่วยที่ติดเชื้อ แต่หากอาการวิกฤติจะมีโรงพยาบาลรองรับทั้งโรงพยาบาลนครพิงค์ โรงพยาบาลมหาราชนครเชียงใหม่ และยังมีหอผู้ป่วยวิกฤติที่เป็นความร่วมมือกันระหว่างโรงพยาบาลประสาท กรมการแพทย์ กับคณะแพทยศาสตร์ มหาวิทยาลัยเชียงใหม่ ซึ่งมีเตียง ICU รองรับจํานวน 22 เตียง ส่วนกลุ่มผู้ติดเชื้อที่อาการไม่รุนแรง ได้จัดตั้งโรงพยาบาลสนามขนาด 280 เตียง โดยใช้ศูนย์ประชุมนานาชาติ จ.เชียงใหม่ เพื่อดูแลผู้ป่วยในระยะแรก เริ่มเปิดดําเนินการในวันที่ 29 พฤษภาคมนี้ สามารถขยายได้ถึง 1,000 เตียงหากพบการติดเชื้อที่เพิ่มสูงขึ้นในระลอกสอง โรงพยาบาลสนามแห่งนี้เกิดจากความร่วมมือของภาครัฐ เอกชน และประชาชนผู้มีจิตศรัทธา เชื่อว่าจะรองรับระบบการดูแลผู้ป่วยในจังหวัดเชียงใหม่เพื่อแบ่งเบาภาระของโรงพยาบาลอื่นๆ ในจังหวัดได้อีกทางหนึ่ง
นายอนุทินกล่าวต่อว่า เชียงใหม่เป็นแหล่งท่องเที่ยวสําคัญระดับโลกและเป็นเมืองเศรษฐกิจสําคัญในภาคเหนือ มีนโยบายดําเนินการควบคุมการระบาดได้เป็นอย่างดี มาถึงวันนี้เป็นเวลา 35 วันแล้วที่ไม่พบผู้ป่วยรายใหม่ ประสบการณ์ที่ได้จากการจัดการควบคุมป้องกันและรักษาโรคในช่วงที่ผ่านมา เชื่อว่าจะนําไปต่อยอดให้ระบบสาธารณสุขของจังหวัดเชียงใหม่พร้อมรับมือหากมีการระบาดระลอกสองเกิดขึ้น ดังนั้นหากมองอีกมุมจะเห็นว่าวิกฤติโควิด 19 ครั้งนี้จะเป็นโอกาสที่จะสร้างความเชื่อมั่นด้านระบบสาธารณสุขของประทศไทย ว่ามีมาตรฐานได้รับการยอมรับในระดับสากล
“การได้มาตรวจเยี่ยมการทํางานของโรงพยาบาลในจังหวัดเชียงใหม่ที่ได้บูรณาการร่วมกัน ทําให้เห็นความพร้อมของทุกส่วน สิ่งที่เราทําในวันนี้เป็นการลงทุนเพื่อวันหน้า หากจบการระบาดของโควิด 19 เชื่อว่าจังหวัดเชียงใหม่จะเป็นแหล่งท่องเที่ยวที่ยังได้รับความนิยมอย่างมากอีกครั้ง สิ่งที่สูญเสียไปวันนี้ ในวันข้างหน้าจะกลับมา และเมื่อมีวัคซีนป้องกันโควิด 19 จะยิ่งเพิ่มความพร้อมในการดูแลความปลอดภัย ประสบการณ์ที่ผ่านมาทางด้านสาธารณสุขจนได้รับความสําเร็จ ทําได้อย่างมีมาตรฐาน มีความปลอดภัยต่อสุขภาพ เมื่อสถานการณ์ปกติจะยิ่งสร้างความเชื่อมั่นให้กลับมาอย่างแน่นอน” นายอนุทินระบุ
รัฐบาลไทย-ข่าวทำเนียบรัฐบาล-รมว.มท. เป็นประธานเปิดงาน “เซ็นทรัลกรุ๊ป ฟาร์มเมอร์ มาร์เก็ต ประชารัฐ โมเดิร์นเทรด”
วันอังคารที่ 4 กันยายน 2561
รมว.มท. เป็นประธานเปิดงาน “เซ็นทรัลกรุ๊ป ฟาร์มเมอร์ มาร์เก็ต ประชารัฐ โมเดิร์นเทรด”
รมว.มท. เป็นประธานเปิดงาน “เซ็นทรัลกรุ๊ป ฟาร์มเมอร์ มาร์เก็ต ประชารัฐ โมเดิร์นเทรด”
เมื่อวันที่31 ส.ค. 61 ณ ลานสแควร์ซี หน้าศูนย์การค้าเซ็นทรัลเวิลด์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดงาน “เซ็นทรัลกรุ๊ป ฟาร์มเมอร์ มาร์เก็ต ประชารัฐ โมเดิร์นเทรด” โดยมี ผู้บริหารระดับสูงของกระทรวงมหาดไทย กลุ่มเซ็นทรัล และบริษัท ประชารัฐรักสามัคคี (ประเทศไทย) ร่วมในพิธี
รัฐมนตรีว่าการกระทรวงมหาดไทย กล่าวว่า ผมขอบคุณที่ทางเซ็นทรัลกรุ๊ปที่ได้จัดงานในวันนี้ขึ้น ซึ่งถือภารกิจที่สําคัญของรัฐบาลที่จะลดความเหลื่อมล้ําในสังคม สร้างโอกาสให้ทุกคนในสังคมสามารถเข้าถึงทรัพยากร แหล่งทุนในการประกอบอาชีพเพื่อยกระดับรายได้ และขับเคลื่อนเศรษฐกิจฐานราก ซึ่งรัฐบาลได้มีนโยบายการส่งเสริมตลาดชุมชน ให้มีการบริหารจัดการในรูปแบบประชารัฐ ภายใต้ "โครงการตลาดประชารัฐ" ซึ่งตลาดประชารัฐโมเดิร์นเทรด เป็น 1 ใน 10 ประเภทของตลาดประชารัฐ เกิดจากการร่วมดําเนินการ โดย กระทรวงมหาดไทย กระทรวงพาณิชย์ บริษัท ประชารัฐรักสามัคคี (ประเทศไทย) และเครือข่ายโมเดิร์นเทรด ด้วยการจัดสรรพื้นที่เพื่อเป็นตลาดให้เกษตรกรสามารถสลับเปลี่ยนหมุนเวียนนําสินค้าและผลิตผล/ผลิตภัณฑ์ทางการเกษตรชนิดต่างๆ ที่มีคุณภาพเข้ามาจําหน่าย รวมทั้งสนับสนุนการรับสินค้าเกษตรเพื่อเป็นแหล่งระบายสินค้าทางการเกษตรล้นตลาดตามฤดูกาลช่วยเหลือเกษตรกรที่ประสบภาวะสินค้าล้น
โอกาสนี้ กระทรวงมหาดไทย ขอเชิญชวนพี่น้องประชาชน ร่วมชม ช๊อป ชิม สินค้าชุมชนประชารัฐ ซึ่งได้รับการคัดเลือกจากทั่วทุกภาคของประเทศนํามาจําหน่ายรวม 50 บูธ อาทิ อาหารแปรรูป อาหารปรุงสด ผ้า สินค้าหัตถกรรม ผลไม้ และผักสด ในงาน “เซ็นทรัลกรุ๊ป ฟาร์มเมอร์ มาร์เก็ต ประชารัฐ โมเดิร์นเทรด” ระหว่างวันที่ 31 สิงหาคม – 9 กันยายน 2561 ณ ลานสแควร์ซี หน้าศูนย์การค้าเซ็นทรัลเวิลด์
รัฐบาลไทย-ข่าวทำเนียบรัฐบาล-รัฐบาลไทย เล็ง MOU เกาหลี ส่งออกแรงงานทำงานตามฤดูกาล
วันศุกร์ที่ 19 มิถุนายน 2563
รัฐบาลไทย เล็ง MOU เกาหลี ส่งออกแรงงานทํางานตามฤดูกาล
ไทย เดินหน้า MOU กับ สาธารณรัฐเกาหลี ดันจ้างงานแรงงานไทยตามฤดูกาล หวังเพิ่มการจ้างงานแรงงานไทย เผยความคืบหน้า  อยู่ในระหว่างจัดทําข้อสรุปร่างบันทึกความเข้าใจฯ ให้เหมาะสม รัดกุมที่สุด
นายสุชาติ พรชัยวิเศษกุล อธิบดีกรมการจัดหางาน เปิดเผยว่า หลังจากเกิดการแพร่ระบาดของโรคโควิด-19ได้ส่งผลกระทบถึงสถานการณ์การจ้างงานทั่วโลก รวมทั้งประเทศไทย ซึ่งทางภาครัฐไม่ได้นิ่งนอนใจ เร่งหามาตรการต่างๆเพื่อกระตุ้นให้เกิดการจ้างงานโดยเร็ว ขณะเดียวกัน กรมการจัดหางาน ในฐานะที่เป็นหน่วยงานที่มีภารกิจในการส่งเสริมให้คนไทยทุกคนมีงานทําทั้งในประเทศ และต่างประเทศ ได้เร่งหารือกับประเทศคู่เจรจาในการขยายตลาดแรงงาน โดยเฉพาะกับสาธารณรัฐเกาหลีซึ่งเป็นประเทศนิยมแรงงานไทย โดยกระทรวงแรงงานของไทยและกระทรวงแรงงานและการจ้างงานสาธารณรัฐเกาหลี ได้ลงนามในบันทึกความเข้าใจว่าด้วยการจัดส่งแรงงานไปทํางานสาธารณรัฐเกาหลีตามระบบการจ้างแรงงานต่างชาติ (EPS) โดยกรมการจัดหางานทําหน้าที่เป็นผู้จัดส่งคนหางานไปทํางาน ในประเภทกิจการอุตสาหกรรมการผลิต งานเกษตร/ปศุสัตว์ และงานก่อสร้าง แต่อย่างไรก็ดี พบว่านายจ้างภาคเกษตรกรรมยังประสบปัญหาขาดแคลนแรงงานประกอบกับต้องการแรงงานในฤดูกาลเพาะปลูกระยะสั้น เพียง 5 เดือนต่อปี ดังนั้น เพื่อให้ครอบคลุมกับความต้องการของนายจ้างเกาหลี รวมทั้งเพิ่มโอกาสในการจ้างแรงงานไทย
กรมการจัดหางาน จึงได้เสนอให้ทางการเกาหลีใต้พิจารณาความเป็นไปได้ในการจ้างงานแรงงานไทยทํางานตามฤดูกาล เพิ่มเติม ภายใต้การจัดทําความตกลงโครงการจ้างงานตามฤดูกาลระหว่างองค์กรปกครองส่วนท้องถิ่นของสาธารณรัฐเกาหลีกับกรมการจัดหางาน ซึ่งความคืบหน้าขณะนี้ อยู่ในระหว่างจัดทําข้อสรุปร่างบันทึกฯ เพื่อเข้าสู่การพิจารณาของคณะทํางานพิจารณาร่างบันทึกความเข้าใจเกี่ยวกับโครงการจ้างงานตามฤดูกาลของสาธารณรัฐเกาหลี ที่มีอธิบดีกรมการจัดหางานเป็นประธาน ซึ่งจะหารือและหาช่องทางที่รัดกุมและดีที่สุด เพื่อประโยชน์ของแรงงานไทย
อธิบดีกรมการจัดหางาน กล่าวเพิ่มเติมว่า การทํางานในระบบตามฤดูกาล นอกจากจะช่วยเพิ่มการจ้างงานแรงงานไทย แล้ว ยังสามารถลดอัตราการเข้าไปทํางานที่สาธารณรัฐเกาหลีอย่างผิดกฎหมาย หรือ ผีน้อย ได้ เช่นกัน
รัฐบาลไทย-ข่าวทำเนียบรัฐบาล-วันประวัติศาสตร์! จุรินทร์โอนเงินประกันรายได้ภายใน 77 วัน  หลังรับหน้าที่
วันอังคารที่ 1 ตุลาคม 2562
วันประวัติศาสตร์! จุรินทร์โอนเงินประกันรายได้ภายใน 77 วัน  หลังรับหน้าที่
เกษตรกรเฮลั่นทั้งประเทศ ! จุรินทร์สั่งจ่ายเงินประกันรายได้ชาวสวนปาล์มงวดแรกวันนี้ (1 ตุลาคม2562 เวลา 14.00 น.) นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการเปิดตัวการจ่ายเงินประกันรายได้งวดแรกให้แก่เกษตรกร
ชาวสวนปาล์มน้ํามัน ในวันอังคารที่ 1 ตุลาคม 2562 ที่กระทรวงพาณิชย์ โดยมีหน่วยงานภาคีหลัก ได้แก่ กรมส่งเสริมการเกษตร และ ธนาคารเพื่อการเกษตรและสหกรณ์ พร้อมด้วยเกษตรกรชาวสวนปาล์มน้ํามัน ที่ได้รับเงินประกันรายได้เข้าบัญชี ธ.ก.ส. โดยตรง เข้าร่วมงาน พร้อมตัวแทนเกษตรกรจํานวนหนึ่ง
โดยรองนายกรัฐมนตรี และรัฐมนตรีว่าการกระทรวงพาณิชย์ กล่าวว่า การประกันรายได้สินค้าเกษตร เป็นนโยบายเร่งด่วนที่รัฐบาลแถลงต่อรัฐสภา เมื่อ 25 กรกฎาคม 2562 และรัฐบาลให้ความสําคัญเพื่อช่วยเหลือด้านรายได้ให้แก่เกษตรกรผู้ปลูกสินค้าเกษตร โดยมอบกระทรวงพาณิชย์เป็นหน่วยงานหลักรับผิดชอบสินค้าข้าว ปาล์มน้ํามัน ข้าวโพดเลี้ยงสัตว์ และ มันสําปะหลัง ส่วน มีกระทรวงเกษตรและสหกรณ์รับผิดชอบสินค้ายางพารา
นายจุรินทร์ กล่าวว่า ปาล์มน้ํามัน เป็นสินค้าแรก ที่กระทรวงพาณิชย์เร่งขับเคลื่อนการประกันรายได้ เพื่อบรรเทาความเดือดร้อนให้แก่เกษตรกรชาวสวนปาล์มน้ํามันที่ประสบปัญหาผลผลิตล้นตลาดและราคาตกต่ําต่อเนื่องตั้งแต่ต้นปี 2562 เป็นต้นมา และ วันที่ 1 ตุลาคม นี้ เป็นการจ่ายเงินประกันรายได้งวดแรกให้แก่เกษตรกรชาวสวนปาล์มน้ํามันทั่วประเทศ ตามกรอบโครงการที่กําหนดไว้ คือ ให้ความช่วยเหลือเกษตรกรที่ขึ้นทะเบียนไว้กับกรมส่งเสริมการเกษตร ครัวเรือนละไม่เกิน 25 ไร่ ในราคาเป้าหมายของผลปาล์มทะลาย อัตราน้ํามัน 18% ที่กิโลกรัมละ 4 บาท ราคาตลาดอ้างอิงกําหนดโดยคณะอนุกรรมการบริหารโครงการประกันรายได้เกษตรกรชาวสวนปาล์มน้ํามัน ปี 2562 – 2563 ที่คณะกรรมการนโยบายปาล์มน้ํามันแห่งชาติ (กนป.) แต่งตั้ง เงินประกันรายได้ ที่เกษตรกรแต่ละรายจะได้รับ คือ เงินส่วนต่างระหว่างราคาเป้าหมาย - ราคาตลาดอ้างอิง โดยเกษตรกรจะได้รับเงินตามจํานวนไร่ที่มีอยู่ (ไม่เกิน 25 ไร่)
รายงานระบุด้วยว่าโดยใช้ปริมาณผลผลิต 2,906 กิโลกรัมต่อไร่ต่อปี ของสํานักงานเศรษฐกิจการเกษตร เป็นเกณฑ์คํานวณ
การเปิดตัวการจ่ายเงินประกันรายได้งวดแรกให้แก่เกษตรกรชาวสวนปาล์มน้ํามัน ตามโครงการประกันรายได้เกษตรกรชาวสวนปาล์มน้ํามันปี 2562 – 2563 ในวันนี้ มีจุดประสงค์เพื่อประชาสัมพันธ์ให้เกษตรกรชาวสวนปาล์มน้ํามันได้ทราบข่าวอย่างทั่วถึงว่า รัฐบาลได้ให้ ธ.ก.ส. โอนเงินประกันรายได้งวดแรกเข้าบัญชีของเกษตรกรผู้มีสิทธิตามโครงการทุกท่านแล้ว หากยังมีเกษตรกรรายใด ที่ยังไม่ได้ขึ้นทะเบียนเกษตรกร หรือยังไม่ได้ปรับปรุงข้อมูลทะเบียนเกษตรกรเดิมที่ขึ้นไว้แล้ว ก็ขอให้รีบติดต่อกระทรวงเกษตรและสหกรณ์ในพื้นที่ รวมทั้งขอเปิดบัญชีกับ ธ.ก.ส. ที่สาขาใกล้บ้านท่าน เพื่อรับสิทธิตามโครงการประกันรายได้เกษตรกรชาวสวนปาล์มน้ํามันในงวดต่อไป ที่จะจ่ายให้เป็นงวดๆ ละ ประมาณ 45 วัน
อธิบดีกรมการค้าภายใน ระบุว่า สําหรับรายได้ปกติของเกษตรกร จากการขายผลปาล์มทะลาย ขอให้เกษตรกรให้ความสําคัญกับการพัฒนาคุณภาพการผลิต และการเก็บเกี่ยวผลปาล์มสุก เพื่อให้ได้ผลปาล์มทะลายที่มีเปอร์เซ็นต์น้ํามันสูง และสามารถขายได้ในราคาที่สูงขึ้น ส่วนกระทรวงพาณิชย์ ก็จะเดินหน้าดําเนินมาตรการคู่ขนาน เพื่อยกระดับและรักษาเสถียรภาพราคาผลปาล์มให้มีความยั่งยืนในระยะยาวต่อไป
...................................................................
กรมการค้าภายใน กระทรวงพาณิชย์ (1 ตุลาคม 2562)
รัฐบาลไทย-ข่าวทำเนียบรัฐบาล-ผอ.สมศ.คนใหม่เข้าเยี่ยมคาราวะรองนายกรัฐมนตรี
วันศุกร์ที่ 30 มิถุนายน 2560
ผอ.สมศ.คนใหม่เข้าเยี่ยมคาราวะรองนายกรัฐมนตรี
รองนายกรัฐมนตรีขอให้ สมศ. ทําทุกอย่างเพื่อการศึกษาของประเทศ
รองนายกรัฐมนตรีขอให้ สมศ. ทําทุกอย่างเพื่อการศึกษาของประเทศ
เมื่อวันที่ 26 มิถุนายน 2560 ดร.ณมน จีรังสุวรรณ ผู้อํานวยการสํานักงานรับรองมาตรฐานและประเมินคุณภาพการศึกษา (สมศ.) ได้นําคณะเข้าพบ เยี่ยมคารวะ พลอากาศเอก ประจิน จั่นตอง รองนายกรัฐมนตรี เพื่อแนะนําตัวในโอกาสเข้ารับตําแหน่งใหม่ รวมทั้งเพื่อนําเสนอแผนการทํางานของ สมศ.
โอกาสนี้ รองนายกรัฐมนตรีฯ ได้กล่าวแสดงความยินดีกับผู้อํานวยการ สมศ. คนใหม่ พร้อมทั้งให้คําแนะนําแก่ผู้อํานวยการ สมศ. และคณะ โดยขอให้ สมศ. ทํางานเป็นทีม พร้อมรับฟังความคิดเห็นที่หลากหลาย รวมถึงรับฟังคําแนะนําของคณะกรรมการบริหาร สมศ. เพื่อใช้ในการทํางานด้วย โดยให้ สมศ. ยึดถือบทบาทหน้าที่ของตนเอง ที่ได้กําหนดไว้ให้เป็นไปตามข้อกฎหมายและหลักการ เพื่อให้สามารถดําเนินงานไปในทิศทางที่ถูกต้อง ภายใต้การร่วมมือกับกระทรวงศึกษาธิการ เพื่อสร้างแนวทางการประเมินคุณภาพการศึกษา
ที่เป็นไปอย่างสร้างสรรค์และสอดคล้องกัน โดยยึดคุณภาพการศึกษาเป็นสําคัญ และขอให้เร่งดําเนินการโดยเร็ว เพื่อให้เกิดผลดีเป็นประโยชน์ต่อประเทศชาติ ทั้งนี้ ได้ขอให้ สมศ. มีจุดยืนเป็นของตนเอง ยึดถือประโยชน์ส่วนรวมเป็นที่ตั้ง และทํางานอย่างเต็มที่เพื่อการศึกษาของประเทศ โดยยึดหลักความร่วมแรงร่วมใจกับทุกภาคส่วน
-------------------------------------------------------------------------------
พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
29 มิถุนายน 2560
รัฐบาลไทย-ข่าวทำเนียบรัฐบาล-ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
วันพุธที่ 11 มีนาคม 2563
ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
วันนี้ (11 มีนาคม 2563) เวลา 10.00 น. ณ ห้องสีเหลือง ตึกสันติไมตรี ทําเนียบรัฐบาล นายหยาง ซิน (Mr. Yang Xin) อุปทูตสถานเอกอัครราชทูตสาธารณรัฐประชาชนจีนประจําประเทศไทยเข้าเยี่ยมคารวะ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ สรุปสาระสําคัญดังนี้
รองนายกรัฐมนตรีกล่าวต้อนรับอุปทูตสถานเอกอัครราชทูตสาธารณรัฐประชาชนจีนประจําประเทศไทย พร้อมกล่าวถึงสถานการณ์โรคติดเชื้อไวรัสโคโรนา 2019 หรือโรคโควิด-19 ในประเทศไทย ว่ารัฐบาลไทยติดตามสถานการณ์อย่างใกล้ชิด และมีมาตรการป้องกันการแพร่ระบาด ในขณะเดียวกันสถานการณ์ในจีนดีขึ้นตามลําดับจึงมีนโยบายให้ความช่วยเหลือมิตรประเทศ โดยรองนายกรัฐมนตรีขอบคุณทางการจีนที่มีนโยบายให้ความช่วยเหลือ ซึ่งไทยเป็นหนึ่งในมิตรประเทศของจีนมาโดยตลอด
นอกจากนี้ รองนายกรัฐมนตรีแสดงความประสงค์ที่จะได้รับการสนับสนุนจากจีน ได้แก่ 1. หน้ากากอนามัย (Surgical mask) 2. หน้ากากอนามัย N95 3. ชุดอุปกรณ์ป้องกันส่วนบุคคล (PPE) 4. ชุดตรวจหาเชื้อโควิด-19 และ 5. การอํานวยความสะดวกในการนําเข้าวัตถุดิบในการผลิตหน้ากากอนามัยจากจีน รวมไปถึงราคาของวัตถุดิบ
อุปทูตสถานเอกอัครราชทูตสาธารณรัฐประชาชนจีนฯ ยินดีให้ความร่วมมือและสนับสนุนทางการไทย และจะประสานงานกับทางการจีนตามความประสงค์ของทางการไทย ซึ่งที่ผ่านมาทางการไทยได้ให้ความช่วยเหลือและสนับสนุนทางการจีนอย่างใกล้ชิด ทั้งนี้ ทางการจีนแสดงความซาบซึ้งในไมตรีจิตที่รัฐบาลไทยและประชาชนชาวไทยได้ให้ความช่วยเหลือจีนมาโดยตลอด
ทั้งสองฝ่ายเห็นพ้องแลกเปลี่ยนองค์ความรู้ระหว่างกัน โดยทางการจีนยินดีที่จะแลกเปลี่ยนองค์ความรู้ และประสบการณ์กับทางการไทย ในด้านการรักษาผู้ป่วยที่ติดเชื้อไวรัสโควิด-19 และวิธีการตรวจคัดกรองป้องกันผู้โดยสารก่อนขึ้นเครื่องบิน
ในตอนท้าย รองนายกรัฐมนตรีขอบคุณทางการจีนที่ให้การสนับสนุนความช่วยเหลือและความร่วมมือต่าง ๆ ที่มีต่อทางการไทย ทั้งนี้ ทั้งสองฝ่ายมุ่งหวังว่าสถานการณ์โรคโควิด-19 จะดีขึ้นอย่างต่อเนื่อง
**************
รัฐบาลไทย-ข่าวทำเนียบรัฐบาล-28 ก.ค. นี้ เข้าฟรี! อุทยานแห่งชาติที่เปิดให้บริการทั่วประเทศ
วันจันทร์ที่ 27 กรกฎาคม 2563
28 ก.ค. นี้ เข้าฟรี! อุทยานแห่งชาติที่เปิดให้บริการทั่วประเทศ
--
#ไทยคู่ฟ้า เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูรฯ วันที่ 28 ก.ค. กรมอุทยานแห่งชาติ สัตว์ป่า และพันธุ์พืช เปิดโอกาสให้ประชาชนชาวไทยเข้าไปเที่ยวชมความงามของธรรมชาติและสัตว์ป่าในอุทยานแห่งชาติ เขตรักษาพันธุ์สัตว์ป่า และเขตห้ามล่าสัตว์ป่า โดยไม่เก็บค่าธรรมเนียม (เฉพาะบุคคลชาวไทย และยานพาหนะเท่านั้น) เพื่อส่งเสริมให้เกิดความรักความผูกพันของบุคคลในครอบครัว ปลูกจิตสํานึก และตระหนักถึงความสําคัญในการอนุรักษ์ทรัพยากรธรรมชาติและสิ่งแวดล้อม
และช่วงนี้เรายังคงต้องใช้ชีวิตกันอย่าง New Normal อย่าลืม! จองคิวเพื่อเข้าท่องเที่ยวอุทยานแห่งชาติ ผ่านแอปพลิเคชัน QueQ กันด้วยนะครับ
ตรวจสอบข้อมูลอุทยานที่เปิดให้บริการแล้วได้ที่ https://www.facebook.com/NationalPark.Interpretation/posts/2671860696246760
รัฐบาลไทย-ข่าวทำเนียบรัฐบาล-“บิ๊กอู๋” ห่วงใยแรงงานไทยในอิสราเอล ขอให้ติดตามข่าวสารราชการอย่างใกล้ชิด
วันอังคารที่ 17 เมษายน 2561
“บิ๊กอู๋” ห่วงใยแรงงานไทยในอิสราเอล ขอให้ติดตามข่าวสารราชการอย่างใกล้ชิด
รมว.แรงงาน ห่วงใยแรงงานไทยในอิสราเอล ขอให้ติดตามข่าวสารจากทางราชการอย่างใกล้ชิด สถานการณ์แนวโน้มไม่น่าจะเกิดความรุนแรง แต่ไม่ควรประมาท
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผย ว่า จากกรณีสถานการณ์การโจมตีทางทหารในประเทศซีเรียที่มีเขตแดนติดกับอิสราเอลนั้น พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้มีความห่วงใยแรงงานไทยในอิสราเอล จํานวน 26,533 คน ที่อยู่ในประเทศอิสราเอล โดยขอให้แรงงานไทยทุกคนติดตามข่าวสารของทางราชการอย่างใกล้ชิด สถานการณ์แนวโน้มไม่น่าจะเกิดความรุนแรง แต่ไม่ควรประมาท พร้อมทั้งสั่งการให้ประสานกับอัครราชทูตที่ปรึกษา (ฝ่ายแรงงาน) ประจําสํานักงานแรงงานในประเทศอิสราเอล (กรุงเทลอาวีฟ) เพื่อเตรียมความพร้อมจัดทําแผนปฏิบัติการ สําหรับเตรียมการให้ความช่วยเหลืออํานวยความสะดวกด้านต่างๆ แก่แรงงานไทยในต่างประเทศที่เดินทางไปทํางานอย่างถูกต้องตามกฎหมายให้มีสภาพความเป็นอยู่ที่ดี รวมถึงการคุ้มครองแรงงานไทยให้ได้รับสิทธิประโยชน์ตามสัญญาจ้างงานและตามกฎหมายท้องถิ่นของประเทศนั้นๆ โดยเน้นย้ําว่า ขอให้สํานักงานแรงงานไทยในอิสราเอลติดตามเฝ้าระวังสถานการณ์ภายในประเทศที่จะส่งผลกระทบต่อแรงงานไทยอย่างใกล้ชิดและต้องสามารถแก้ไขปัญหาที่เกิดขึ้นกับพี่น้องแรงงานในต่างประเทศได้อย่างรวดเร็ว
“ทั้งนี้ รมว.แรงงานยังขอให้ครอบครัวและญาติพี่น้องของแรงงานไทยที่ไปทํางานในต่างประเทศมั่นใจได้ว่า รัฐบาลและกระทรวงแรงงานมีความห่วงใยในชีวิตความเป็นอยู่ของพี่น้องแรงงานไทยทุกคน และพร้อมที่จะให้ความคุ้มครองช่วยเหลือ หากได้รับความเดือดร้อนจากการจ้างงานหรือสถานการณ์ความไม่สงบต่างๆ” นางเพชรรัตน์ฯ กล่าวในท้ายที่สุด
แรงงานไทยในอิสราเอลสามารถติดต่อขอความช่วยเหลือด้านต่างๆ ได้ที่ ฝ่ายแรงงานประจําสถานเอกอัคราชทูต ณ กรุงเทลอาวีฟ ประเทศอิสราเอล เบอร์โทร +972 9 954 8431-3
+++++++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
17 เมษายน 2561